Úradný vestník L 203 , 12/08/2003 S. 0007 - 0012



Nariadenie Komisie (ES) č. 1428/2003 z 11. augusta 2003, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení, stanoveného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín "ΦΑΣΟΛΙΑ ΓΙΓΑΝΤΕΣ ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu pre poľnohospodárske výrobky a potraviny [1], naposledy zmenené a doplnené nariadením (ES) č. 806/2003 [2] a najmä na jeho článok 6 ods. 3, 4 a 5, (1) podľa článku 5 nariadenia (EHS) č. 2081/92 Grécko zaslalo Komisii žiadosť o registráciu názvu "ΦΑΣΟΛΙΑ ΓΙΓΑΝΤΕΣ ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" ako zemepisného označenia; (2) v súlade s článkom 6 ods. 1 uvedeného nariadenia žiadosť spĺňa všetky požiadavky stanovené v uvedenom nariadení a najmä obsahuje všetky informácie požadované v súlade s článkom 4 príslušného nariadenia; (3) po uverejnení zhrnutia žiadosti v súlade s článkom 6 ods. 2 nariadenia (EHS) č. 2081/92, Helénska republika požiadala o dve menšie zmeny a doplnenia k vypracovaniu v bode 4.2 (opis) a o zmazanie tvrdenia, že dopravné prostriedky žiadateľskej skupiny sa používajú na účely distribúcie. Upravené zhrnutie žiadosti sa nachádza v prílohe II; (4) názov sa preto zapíše do Registra chránených označení pôvodu a chránených zemepisných označení a teda je na území spoločenstva chránený ako chránené zemepisné označenie; (5) prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [3], naposledy zmenená a doplnená nariadením (ES) č. 1298/2003 [4], PRIJALA TOTO NARIADENIE: Článok 1 Názov v prílohe k tomuto nariadeniu sa týmto pridáva do prílohy k nariadeniu (ES) č. 2400/96 a zapisuje ako chránené zemepisné označenie (CHZO) v Registri chránených označení pôvodu a chránených zemepisných označení stanovenom v článku 6 ods. 3 nariadenia (EHS) č. 2081/92. Hlavné prvky špecifikácie výrobku obsahuje príloha II. Tieto prvky nahrádzajú zhrnutie žiadosti uverejnenej v Úradnom vestníku Európskych spoločenstiev [5]. Článok 2 Toto nariadenie nadobúda účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. augusta 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1 [2] Ú. v. ES L 122, 16.5.2003, s. 1 [3] Ú. v. ES L 327, 18.12.1996, s. 11 [4] Ú. v. EÚ L 184, 23.7.2003, s. 3 [5] Ú. v. ES C 120, 23.5.2002, s. 5 -------------------------------------------------- PRÍLOHA I VÝROBKY UVEDENÉ V PRÍLOHE I K ZMLUVE ES, URČENÉ PRE ĽUDSKÚ SPOTREBU Ovocie, zelenina a obilniny Zelenina GRÉCKO - "ΦΑΣΟΛΙΑ ΓΙΓΑΝΤΕΣ ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" (CHZO) -------------------------------------------------- PRÍLOHA II NARIADENIE RADY (EHS) č. 2081/92 ŽIADOSŤ O REGISTRÁCIU: ČLÁNOK 5 CHOP () CHZO (X) Vnútroštátna žiadosť č.: EL-04/00-5 1. Zodpovedný ústav v členskom štáte Názov: | Δ/νοη Π.Α.Π — Φυών Μεγαλης Καλλιέργειας (Riaditeľstvo pre výrobu a využitie poľných plodín) | Adresa: | Μενάνδρου 22 — ΑΘΗΝΑ Τ.Κ. 105 52 (Menandrou 22, GR-10552 Atény) | Tel.: | (30-210) 212 51 19 alebo (30-210) 212 51 21 | Fax: | (30-210) 524 51 95 | 2. Žiadateľská skupina 2.1.Názov: | "ΑΓΠΟΤΙΚΗ ΚΑΣΤΟΡΙΑΣ Α.Ε." με διακριτικο τιτλο AGROKA S.A. (AGROTIKI KASTORIAS AE (obchodný názov Agroka SA) | 2.2.Adresa: | Οικισμος Λακκωμυτων Δημου Ορεστιδος Ν.Καστοριας (Lakkomata, Orestida, Prefektúra Kastoria) | 2.3.Zloženie: | Výrobcovia/spracovatelia x) ostatné (). | S 212 člennou prefektúrou Kastorie pestovateľov fazule zo všetkých oblastí, ktoré pestujú túto plodinu (zakladacia listina č. 65/ 7.4.97), ktorí držia 65 % hodnoty akcií. Zostávajúcich 35 % tvorí príspevok komúny Lakkomata, dnes základná časť samosprávy Orestida. Štruktúra spoločnosti sa riadi článkom 2 PD 410/95 (GG321). 3. Druh výrobku: trieda 1.6. 4. Špecifikácia (Zhrnutie požiadaviek v zmysle článku 4 ods. 2) 4.1. Názov: ΦΑΣΟΛΙΑ ΓΙΓΑΝΤΕΣ ΕΛΕΦΑΝΤΕΣ ΚΑΣΤΟΡΙΑΣ. (Fasolia Gigantes – Elefantes Kastorias) 4.2. Opis:Fazuľa je ročnou ťahavou rastlinou s dlhými tenkými stonkami a zloženými listami, dosahujúca konečnú výšku viac ako dva metre. Patrí do čeľadePapilionaceae(strukoviny). RodPhaseolusobsahuje 250 druhov. Odrody pestované v prefektúre Kastoria patria do druhuPhaseolus coccineus ( multiflorus). - Symbiotické spojenie Bacterium radicola viažucej dusík a mäsitých hľuzovitých koreňov umožňuje absorpciu až 40 kg/ha atmosferického dusíka. - Stonka je tenká, ohybná a valcovitá a plynule sa stáča zľava do prava. - Zložené listy sa skladajú z troch lístkov. - Kvety sa skladajú z päťzložkového kalichu, päťzložkovej bielej koruny, desiatich tyčiniek a piestika. Kvety rastú vo veľkých pazušných zhlukoch, ktoré sa otvárajú postupne od bázy k vrcholcu rastliny. - Fazuľa biela veľkozrnná (fasolia gigantes/elefantes) je cudzoopelivou rastlinou. - Plodmi sú biele tobolky v tvare obličky. Strukovina veľkej veľkosti, konzumuje sa uvarená v rúre alebo dusená s pridanými rastlinnými produktmi (olejom, cibuľou, paradajkami, zelerom, mrkvou), ktoré dopĺňajú "stredomorský charakter" jedla. - Výživová hodnota je veľmi vysoká, výborný zdroj bielkovín, škrobu, železa, atď., a nízkym obsahom tuku. Fazuľa biela veľkozrnná musí spĺňať akostné normy uvedené v článkoch 2, 3 a 5 Spoločného rozhodnutia 37227/ 25.9.87 Ministerstiev pôdohospodárstva a obchodu (vládna zbierka zákonov 541/B/ 9.10.87): Predbalené výrobky musia spĺňať aspoň nasledovné požiadavky: 1. fazuľa by mala byť celá, zrelá, prírodnej farby, nescvrknutá, bez dier spôsobených hmyzom, bez hmyzu, bez nebezpečných ochorení, nevykazujúca žiadne zníženie akosti alebo zvýšenie teploty; 2. musí byť čistá presievaním alebo ručným prebratím; 3. nesmie obsahovať iné stupne fazule, ako to ustanovuje článok 3 tohto rozhodnutia; 4. musí byť prakticky bez cudzích prímesí; 5. jej makroskopické a organoleptické vlastnosti musia byť charakteristické pre každý druh a musia spĺňať požiadavky zdravého uskladnenia a manipulácie vo všeobecnosti, ako to ustanovuje Potravinársky kódex; 6. nesmie obsahovať viac ako 14 % vody. Triedenie fazule (Článok 3) Fazuľa sa zatriedi podľa tvaru, hmotnosti na tisíc fazúľ alebo podľa percenta, ktoré prepadne cez sito osobitnej veľkosti otvorov pre každý druh a triedu nasledovne: a) fasolia elefantes: hmotnosť na 1000 fazúľ; aspoň 1800 g alebo 90 % fazúľ, ktoré neprepadnú cez sito s okrúhlymi otvormi o priemere 13 mm; b) fasolia gigantes: hmotnosť na 1000 fazúľ; aspoň 1200 a 1800 g alebo 90 % fazúľ, ktoré neprepadnú cez sito s okrúhlymi otvormi o priemere 12 mm; Balenie a prezentácia (Článok 5) U predbalenej fazule sa uplatňujú nasledovné tolerancie: a) zlomková fazuľa: menej ako polovica celej fazule vo veľkosti: do 2 %; b) fazuľa scvrknutá/so zmenenou farbou: do 0,5 %; c) prímes: do 0,05 % (maximálne množstvo zeminy 0,02 %). 4.3. Zemepisná oblasť Pestovanie fazule v prefektúre Kastoria sa nachádza na brehoch rieky Aliakmonas a jej prítokoch a v oblastiach, kde prebehlo spájanie pozemkov, čo umožnilo zorganizovanie závlahových systémov zaručujúcich dodávku dostatočnej vody potrebnej na pestovanie. Pestovanie na brehoch jazera Kastoria je druhoradé. Okolo 900 ha pôdy v rámci pestovateľskej zóny sa používa na pestovanie fasolia elefantes/gigantes Kastorie. Nadmorská výška tejto zóny je v rozsahu od 630 do 900 metrov nad morom. Pôda je naplaveninou, ľahkou, samovoľne odvodnenou a vcelku mierne kyslou. Podnebie pestovateľskej zóny je kontinentálne s chladnými letami vďaka nadmorskej výške a blízkosti vody z jazera Kastoria a rieky Aliakmonas. Okrem toho, prítomnosť jazera prispieva k miernej jari. Priemerné ročné zrážky okolo 600 mm uzatvárajú nároky tejto vody milujúcej rastliny. "Špeciálne" podnebie, ktoré prispieva k výnimočnosti tejto plodiny sa však stáva výnimočným do veľkej miery v dôsledku jedného výnimočného javu. Celá oblasť sa nachádza na rozľahlej rovine chránenej horou Vitsi a pohorím Grammos. Je to údolie, v ktorom, aj keď vejú vetry, tieto sú vždy mierne. Pestovateľskou zónou sú: 1. celá samospráva Ion Dragoumis; 2. celá samospráva Makedna; 3. celá samospráva Agioi Anarguroi; 4. celá samospráva Korestia; 5. celá samospráva Kastoria; 6. celá samospráva Vitsio; 7. celá samospráva Aliakmonas; 8. celá samospráva Agia Triada; 9. časť samosprávy Orestida (bývalá samospráva Argos Orestiko a bývalé komúny Ammoudara, Asprokklisia, Dialekto, Kastanofito, Lakkomata, Melanthi a Spilea); 10. časť samosprávy Nestori (bývalá komúna Ptelea); 11. časť samosprávy Kastraki (bývalá komúna Dendrokhori). Pestovateľské oblasti spolu v skutočnosti susedia. 4.4. Dôkaz o pôvode Fazuľa má svoj pôvod v južnom Mexiku a Strednej Amerike. Podľa rádioaktívnych testov fazuľa Phaseolus coccineus (multiflorus) bola v Mexiku domestikovaná okolo roku 2000 pred naším letopočtom. Predpokladá sa, že do Európy fazuľu priniesli v polovici šestnásteho storočia, najskôr do Anglicka a Španielska a ku koncu storočia sa dostala do Grécka. Po prvýkrát sa objavila okolo nížinných mestských sídiel, ale vzhľadom na jej fyziológiu sa pestovanie rýchlo rozšírilo do vzdialenejších horských oblastí. Jednou z týchto oblastí je prefektúra Kastoria, kde ideálna pôda, ideálne podnebie a výborné pestovateľské techniky vytvárajú súčinnosť pri tvorbe odrôd a plodiny, ktorá si získava trhy. Plodina sa kvôli náklonnosti Grékov k tejto plodine a jej špeciálnym miestom v ich strave stala "národným jedlom". Údaje o oblasti a pestovaní vo vymedzenej zóne sú zaregistrované v a ich správnosť zaručuje: a) systém kompenzačných príspevkov; b) ucelený systém kontroly poľnohospodárskych fariem; c) diaľkový program dohľadu. Všetky tri sa regulujú legislatívou spoločenstva a zavádza ich Riaditeľstvo pre poľnohospodárstvo. Kontrolné postupy a certifikácia plodiny vykonajú určené štátne agentúry na základe platnej legislatívy pre výrobky určeného pôvodu a zemepisného označenia. Podrobná kontrola zahŕňa chemickú analýzu týmito agentúrami, ktoré tiež vykonajú kontrolnú funkciu vzhľadom na označovanie etiketami, pri ktorej overia pravdivosť označení, ktoré sú povinné podľa platnej vnútroštátnej legislatívy a legislatívy spoločenstva (napríklad číslovanie šarží, možné používanie symbolov spoločenstva, atď.). V Grécku je fasolia elefantes a gigantes jedinou sušenou fazuľou s hmotnosťou 1000 fazúľ nad 1200 gramov. 4.5. Spôsob výroby 4.5.1. Zber úrody Ručný zber strukov začína na začiatku septembra a trvá až tri mesiace. Úroda sa z rastlín oberá až trikrát, keďže zretie strukov je postupné od bázy rastliny po jej vrchol. Struky sa rozložia na podlahu kvôli ich prírodnému sušeniu na slnku až do štádia, keď sa ľahko oddeľujú od semien, kedy sa semená zo strukov vymlátia mäkkými cepmi. 4.5.2. Konzervácia Oddelené semená sa v prípade potreby rozložia na slnku, až kým nedosiahnu potrebný obsah vody okolo 12 %. Potom sa ručne pretriedia na odstránenie prímesí, zlomených alebo poškodených semien a semien inej odrody, uložia sa do vriec a uskladnia sa v hygienických podmienkach bez akýchkoľvek konkrétnych problémov vďaka ich trvácnej povahe. 4.5.3. Trhová príprava a predaj Na novej triediacej/baliacej stanici Agrotiki Kastorias sa s použitím moderných strojov a metód zaručujúcich výberovú akosť výrobku vykoná triedenie a balenie. Polypropylénové vrecia s obsahom 1/2 kg a 1 kg sa automaticky napĺňajú a potom ukladajú do 10 až 20 kg debien. Celý postup sa elektronicky kontroluje a používajú sa automatické meracie zariadenia. Po kontrole odrodovej pravosti a čistoty a dezinfekcii s použitím šetrných postupov (fyzické oddeľovanie/ECOGEN systém) triedenie zahŕňa automatické rozdeľovanie plodiny do troch veľkostných kategórií podľa označenia v žiadosti o uznanie. Výrobok sa distribuuje priamo do obchodov s potravinami. Priamymi cieľmi sú obchodná záruka výrobku, ochrana spotrebiteľa a tiež prienik na zahraničné trhy, čo je možné len prostredníctvom postupu uznania CHZO. 4.6. Prepojenie Pôda a podnebie oblasti rozhodne prispievajú k výrobe výnimočnej fazule elefantes/gigantes z Kastorie. Stredne zrnitá, mierne kyslá pôda s výborným odvodnením a stredozemským kontinentálnym podnebím tejto oblasti tvoria harmonické súčinné faktory pri produkcii fazule, ktorá je súčasťou života obyvateľov tejto oblasti už 300 rokov. Uplatňovaný spôsob pestovania je tradíciou, ktorá sa dedí z generácie na generáciu. Pestovanie plodiny takejto výbornej akosti nie je záležitosťou prostriedkov, ale dlhoročných skúseností zavádzaných do praxe pestovateľmi vlastnými rukami a citom. V tejto oblasti je pestovanie fazule súčasťou hospodárstva a jej význam sa odráža v tradíciách, zvykoch a slávnostiach. - Ročný veľtrh fazule v Lakkomate. - Pokrm z fazule, ktorý sa podáva hosťom na slávnostiach pri výročí úmrtia macedónskeho bojovníka za slobodu, Pavlosa Melasa, v mieste, ktoré teraz nesie jeho meno. - Slávnosti fazule v rôznych lokalitách v čase zberu úrody so sprievodnými kultúrnymi a folklórnymi udalosťami. Tieto udalosti dokazujú historické a sociálne prepojenie medzi obyvateľstvom a touto plodinou. 4.7. Orgán inšpekcie Názov: | Νομαρχιακη Αυτοδιοικηση Καστοριαξ Δ/νοη Γεωργιαξ Διοικητηριο 521 00 — ΚΑΣΤΟΡΙΑ (Riaditeľstvo pre poľnohospodárstvo správy prefektúry Kastoria) | Adresa: | 521 00 — ΚΑΣΤΟΡΙΑ Διοικητηριο (GR-52100 Kastoria) | 4.8. Označovanie etiketami Pri balení výrobku je povinné uviesť označenie Fasolia Gigantes-Elefantes Kastorias CHZO a označenia špecifikované v článku 4 ods. 7 PD 81/93. 4.9. Vnútroštátne požiadavky Uplatnia sa všeobecné ustanovenia PD 81/93 o výrobných postupoch CHOP a CHZO. ES č.: G/EL/00123/20 00.04.05 Dátum doručenia úplnej žiadosti: 14.12.2000 --------------------------------------------------